Λωζάνη

Η **Λωζάνη** ( και ) είναι πόλη στο γαλλόφωνο (δυτικό) μέρος της Ελβετίας, που βρίσκεται στις ακτές της λίμνης της Γενεύης (). Έχει πληθυσμό 141.418 κατοίκους στις 31 Δεκεμβρίου 2022 και είναι πρωτεύουσα του καντονίου του Βω (830.431 κάτοικοι, 31 Δεκεμβρίου 2022). Περιστοιχίζεται από το όρος Ιούρα στον βορρά ενώ από αυτό κατέρχονται δύο μικροί ποταμοί, ο Φλον και ο Λουβ, που διαιρούν τη Λωζάνη στις κεντρικές συνοικίες Σιτέ, Μπουργκ και Σεν Λοράν. Η Λωζάνη βρίσκεται περί τα 50 χλμ. βορειοανατολικά της Γενεύης.

Η παλιά πόλη είναι η Σιτέ (Cité) με στενούς δρόμους και κτίρια σε διαφορετικά επίπεδα. Αυτή η ανισόπεδη διάταξη έφερε ένα πολύπλοκο οικοσύστημα γεφυρών και υπερυψωμένων δρόμων. Η πρόσφατη επέκταση, κυρίως προς τα δυτικά και τα νότια, δημιούργησε νέες συνοικίες στις πλαγιές των λόφων, μέχρι το λιμάνι του Ουσί, που συνδέεται με την πόλη μέσω τελεφερίκ.

## Ιστορία
Οι Ρωμαίοι έχτισαν ένα στρατόπεδο, το οποίο ονόμασαν *Lousanna* η *Lausonium*, στη θέση μιας κελτικής ορεινής πόλης. Μετά την πτώση της Ρωμαϊκής αυτοκρατορίας, η αβεβαιότητα υπαγόρευσε τη μεταφορά της Λωζάνης στη σημερινή τοποθεσία της. 

Η πόλη που προέκυψε από το στρατόπεδο κυβερνήθηκε από τους δούκες της Σαβοΐας και τον επίσκοπο της Λωζάνης. Από το 1536 έως το 1795 περιήλθε στην κυριαρχία του καντονιού της Βέρνης, ενώ οι διάφοροι πολιτιστικοί θησαυροί της αφαιρέθηκαν μόνιμα. 

Κατά τη διάρκεια των ναπολεόντειων πολέμων, η θέση της άλλαξε. Το 1803, έγινε πρωτεύουσα του νέου διαμορφωμένου ελβετικού καντονίου Βω (Vaud). Αυτό το νέο δεδομένο οδήγησε στην προσχώρησή της στην ελβετική ομοσπονδία. 
Από τη δεκαετία του 1950 μέχρι τη δεκαετία του 1970 ένας μεγάλος αριθμός Ιταλών μεταναστών εγκαταστάθηκε, ως επί το πλείστον, στην περιοχή Ρενέν (Renens).

## Αξιοθέατα
* Γοτθικός καθεδρικός ναός (12ου και 13ου αι.)
* Γοτθικός ναός του Αγίου Φραγκίσκου 
* Φρούριο του 12ου αι.
Δεδομένου ότι είναι το πολιτιστικό κέντρο της δυτικής Ελβετίας, η Λωζάνη έχει διάφορα σημαντικά μουσεία. Μεταξύ τους το Μουσείο Τέχνης, το οποίο παρουσιάζει συλλογές που ανήκουν στην κατοχή του καντονίου Βω, το Μουσείο Kantonale για την Αρχαιολογία και την Ιστορία, το Μουσείο των Ηλυσίων (Musée de l'Elysée), που αποτελεί μουσείο της ελβετικής φωτογραφίας, και το Ολυμπιακό Μουσείο (Musée Olympique). Το Ίδρυμα Ερμιτάζ (Fondation de l'Hermitage) παρουσιάζει ποικίλες εκθέσεις τέχνης. Επιπλέον, η πόλη έχει πολυάριθμα ιδιωτικά μουσεία.

## Συνθήκη της Λωζάνης

Η Συνθήκη της Λωζάνης ήταν μια συνθήκη ειρήνης που έθεσε τα όρια της σύγχρονης Τουρκίας. Υπογράφηκε στις 24 Ιουλίου 1923 από την Ελλάδα, την Τουρκία και τις άλλες χώρες που πολέμησαν στον Πρώτο Παγκόσμιο Πόλεμο και τη Μικρασιατική εκστρατεία (1919-1922) και συμμετείχαν στη Συνθήκη των Σεβρών συμπεριλαμβανομένης και της ΕΣΣΔ (που δεν συμμετείχε στην προηγούμενη συνθήκη).

Κατήργησε τη Συνθήκη των Σεβρών που δεν είχε γίνει αποδεκτή από τη νέα κυβέρνηση της Τουρκίας μετά την κατάρρευση της Οθωμανικής Αυτοκρατορίας.

## Φωτογραφίες της Λωζάνης
Φωτογραφίες της Λωζάνης του 2001:

image:Lausanne1.jpg|Άποψη του κέντρου.
image:Lausanne2.jpg|Άποψη του κέντρου.
image:Lausanne_lake.jpg|Η Λίμνη της Γενεύης.
image:Lausanne depuis le Mont Tendre.JPG|Η πόλη με τη λίμνη και οι Άλπεις στο βάθος.
image:Lausanne_wine.jpg|Οι αμπελώνες του Lavaux.
image:Lausanne-vieille-ville-Negative0-26-24A(1).jpg|Άποψη από την Παλαιά πόλη.
image:Lausanne-Beaulieu-Negative0-34-32A(1).jpg|Το Palais de Beaulieu.
image:Lausanne-Gare-Negative0-26-24A(1).jpg|Ο Σιδηροδρομικός Σταθμός.
image:Lausanne-p1010396.jpg|Ο Πύργος Bel-Air.
image:Lausanne_1.jpg|Θέα από τη Rue du Grand-Pont.
image:LausannePano.jpg|Ο προτεσταντικός καθεδρικός ναός Notre Dame. Διακρίνονται: αριστερά η Παλιά Ακαδημία και δεξιά το Palais de Rumine.
image:Lausanne_img_0585.jpg|Αεροφωτογραφία της πόλης. Σιδηροδρομικός Σταθμός στο κέντρο και το Parc de Milan στο κάτω μέρος.
image:Lausanne_img_0586.jpg|Αεροφωτογραφία της πόλης.
image:Siege_cio.jpg|Η έδρα της Διεθνούς Ολυμπιακής Επιτροπής στη Λωζάνη.
image:Vue_aérienne_EPFL_07-2009.jpg|Η πανεπιστημιούπολη της Λωζάνης κοντά στη λίμνη της Γενεύης.
image:Saint_François_IMG_4837.jpg|Απεικόνιση της Πλατείας Saint-François το 1840.


## Δημογραφική ιστορία


## Παραπομπές


## Εξωτερικοί σύνδεσμοι

* Επίσημη ιστοσελίδα
* The official tourism homepage of Lausanne

Κατηγορία:Πόλεις της Ελβετίας